На основу члана 137. и 138. Закона о спорту („Службени гласник РС“, бр. 10/2016), члана 66. став 1. тачка 30. Статута општине Сента („Службени лист општине Сента”, бр. 4/2019) и члана 2. Одлуке о одобравању и финансирању програма којима се задовољавају потребе и интереси грађана у области спорта у општини Сента („Службени лист општине Сента”, бр. 5/2017), Општинско веће општине Сента, на седници дана 13.04. 2021. године доноси

**П Р А В И Л Н И К**

**о изменама и допунама Правилника о критеријумима и начину одобравања финансирања и суфинансирања програма из области спорта у општини Сента**

Члан 1.

Овим Правилником врши се измена и допуна Правилника о критеријумима и начину одобравања финансирања и суфинансирања програма из области спорта у општини Сента („Службени лист општине Сента”, бр. 3/2018, 1/2020) - у даљем тексту: Правилник.

Члан 2.

У делу прилога Правилника - Упутство за попуну образаца – у тачци 4. Образац бр. 4. став 8. се мења и гласи :

 „Од 2021. године, подносилац уз сагласност Спортског савеза општине Сента, као предлагача у зависности колико има одобрених средстава, одлучује како ће поделити средства и за које намене, у складу са прописима, својим програмом, финансијским планом и др; уз ограничење да ће минимум од 20 % од одобрених средстава морати ићи директно за трошкове програма, тј. неће моћи потрошити на зараде, хонораре, стипендије и друге врсте трошкова, лицима који спроводе програм.“

Члан 3.

 У делу прилога Правилника - Упутство за попуну образаца – у тачци 4. Категоризација Образац бр. 8. Постигнути резултати спортске организације – Табела 2. (Табела коефицијената за 2019. и 2020. годину ) мења се и гласи :

 „ ( Табела коефицијената за 2019, 2020. и 2021. годину) “

Члан 4.

У делу прилога Правилника - Упутство за попуну образаца – у тачци 4, Категоризација Образац бр. 8. Постигнути резултати спортске организације поднаслов Поступак израчунавања укупног износа по категоризацији за 2019. годину мења се и гласи :

„Поступак израчунавања укупног износа по категоризацији за 2021. годину “

Члан 5.

У делу прилога Правилника - Упутство за попуну образаца – у тачци 4, Категоризација Образац бр. 8. Постигнути резултати спортске организације поднаслов Поступак израчунавања укупног износа по категоризацији за 2019. годину став 1. мења се и гласи:

„У 2021. години се формирање ранг листа спортских клубова врши на основу просека категоризације спортских организација из 2017, 2018. и 2019. године.“

Члан 6.

Остале одредбе Правилника остају непромењене.

 Члан 7.

Овај Правилник ступа на снагу даном доношења и објављује се у Службеном листу општине Сента.

|  |  |
| --- | --- |
| Република Србија Аутономна Покрајина Војводина Општина Сента Општинско веће општине Сента Број: 66-6/2021-IIIДана: 13.04.2021. године С е н т а  | Председник Општинског већa општине Сента   Рудолф Цегледи, дипл.инж.грађ.с.р |